Juche

Juche, officialmente le idea Juche, es le ideologia statal de Corea del Nord e le ideologia official del Partito del Trabalio de Corea. Fontes nordcorean attribue su conceptualisation a Kim Il-sung, le fundator e prime leader del pais. Juche esseva originalmente considerate un variant de marxismo-leninismo usque a que Kim Jong-il, le filio e successor de Kim Il-sung, lo declarava un ideologia distincte in le annos 1970. Kim Jong-il continuava a desenvolper Juche in le annos 1980 e 1990 per facer rupturas ideologic del marxismo-leninismo e augmentar le importantia del ideas de su patre.

Juche incorpora le ideas historic materialiste de marxismo-leninismo, ma anque emphatisa fortemente le individual, le stato nation, e le suveranitate national. Juche suggere que un pais prosperara post haber devenite autarchic per attinger le independantia politic, economic, e militar. Como Kim Jong-il emergeva como le successor probabile de Kim Il-sung in le annos 1970, le lealte al lider esseva emphasate sempre plus como parte essential de Juche, como expressate in le Decem Principe pro le Establimento de un Systema Ideologic Monolith.

Criticos ha descrite Juche de manieras diverse como un quasi-religion, un ideologia nationaliste, e un deviation del marxismo-leninismo.
Categoria:Ideologias politic